একাতারিনা মাকারোভা

একাতারিনা ভালেরাইভনা মাকারোভা (রুশ: Екатери́на Вале́рьевна Мака́рова, আ-ধ্ব-ব: [jɪkɐtʲɪˈrʲinə vɐˈlʲerʲjɪvnə mɐˈkarəvə]; জন্ম: ৭ জুন, ১৯৮৮) তৎকালীন সোভিয়েত ইউনিয়নের মস্কোয় জন্মগ্রহণকারী প্রথিতযশা ও বিশিষ্ট রুশ প্রমিলা টেনিস তারকা। ৬ এপ্রিল, ২০১৫ তারিখে নিজস্ব সেরা র‌্যাঙ্কিং ৮-এ পদার্পণ করেন। গ্র্যান্ড স্ল্যাম এককে ২০১৪ সালের ইউএস ওপেন এবং ২০১৫ সালের অস্ট্রেলিয়ান ওপেনের সেমি-ফাইনালে অংশগ্রহণই তার খেলোয়াড়ী জীবনের সেরা ফলাফল হিসেবে বিবেচিত হয়ে আসছে। তবে, গ্র্যান্ড স্ল্যাম প্রতিযোগিতার দ্বৈতে তিনবার শিরোপা পেয়েছেন একাতারিনা মাকারোভা। তন্মধ্যে, ২০১২ সালের ইউএস ওপেনের মিশ্র দ্বৈতে ব্রুনো সোয়ারেস, ২০১৩ সালের ফ্রেঞ্চ ওপেন ও ২০১৪ সালের ইউএস ওপেনে এলেনা ভেসনিনার সাথে জুটি গড়ে এ সাফল্য পান তিনি। তৎকালীন সোভিয়েত ইউনিয়নের মস্কোয় ভালেরি ও ওল্গা দম্পতির সন্তান তিনি। বাবা ব্যাংকার এবং মা গৃহিণী। বন্ধুদের আমন্ত্রণে তার মা-বাবার সাথে পাঁচ বা ছয় বছর বয়সে লুঝনিকিতে চলে যান। বিশেষ বিবেচনায় ইলেকট্রোস্টালে অনুষ্ঠিত পেশাদার প্রতিযোগিতায় কোয়ার্টার ফাইনাল পর্বে প্রবেশ করেন ও ওল্গা সাভচুকের কাছে পরাজিত হন তিনি। রাশিয়ার ঝুকভস্কিতে অনুষ্ঠিত ২০০৩ সালের শেষ প্রতিযোগিতায় প্রথম রাউন্ডেই হেরে যান তিনি। এরপর মিশরের কায়রোতে দ্বিতীয় রাউন্ডে পৌঁছতে সক্ষম হন। তুরস্কের আনতালিয়ায় কাতেরিনা আভদিয়েঙ্কোর বিপক্ষে জয়ী হয়ে প্রথমবারের মতো শিরোপা জয় করেন। কিন্তু গ্রেট ব্রিটেনের ফেলিক্সস্টোয় অনুষ্ঠিত প্রতিযোগিতায় প্রথম রাউন্ডেই বিদায় নেন তিনি। রোমানিয়ার তার্গু মুরেসে অনুষ্ঠেয় দ্বিতীয়বারের মতো $১০,০০০ ডলারের শিরোপা লাভ করেন। এবার তিনি ফাইনালে সিমোনা মাতেলকে পরাভূত করেন। ২০০৭ সালের ইউএস ওপেনে প্রথমবারের মতো প্রধান ড্রয়ে অন্তর্ভুক্ত হন। জুলিয়া শ্রাফ ও আই সুজিয়ামাকে পরাজিত করলেও পরবর্তীতে ঐ আসরের চ্যাম্পিয়ন জাস্টিন হেনিনের কাছে পরাজিত হয়েছিলেন। ২০০৮ সালের ইউএস ওপেনে প্রথমবারের মতো শীর্ষ দশের প্রমিলা প্রতিযোগী হিসেবে ৯নং র‌্যাঙ্কিংধারী আনা চাকভেতাজের বিপক্ষে জয়ী হন। পরবর্তীতে অবশ্য লি না'র বিপক্ষে হেরে যান। ২০১৫ সালের উইম্বলেডনের আসরে মাকারোভা ও ভেসনিনা রানার-আপ হন। তারা হিঙ্গিস ও মির্জা জুটির কাছে সরাসরি তিন সেটে হেরে যান। অথচ, শেষ সেটে ৫-৩ ব্যবধানে এগিয়েছিল। প্রমিলা এককে আশ্চর্যজনকভাবে মাগদালেনা রাইবারকোভার কাছে দ্বিতীয় রাউন্ডে পরাজিত হন। উভয় হাতেই মাকারোভা শক্তিধর হিট মেরে থাকেন। এছাড়াও আক্রমণধর্মী গ্রাউন্ডস্ট্রোক মারার জন্যও তার সবিশেষ খ্যাতি রয়েছে। সাংবাদিকগণ তার শক্তিশালী শেষ শটের দিকে মনোযোগী ছিলেন। জুলাই, ২০১৬ সাল পর্যন্ত অ্যাঞ্জেলিক কারবারের পর দ্বিতীয় বামহাতি খেলোয়াড় হিসেবে গ্র্যান্ড স্ল্যামের খেলায় ভেনাস উইলিয়ামসকে পরাজিত করার দক্ষতা দেখিয়েছেন। ২০১২সালের অস্ট্রেলিয়ান ওপেনের খেলায় তিনি এ কৃতিত্ব অর্জন করেন। Екатерина Валерьевна Макарова [Ekaterina Valeryevna Makarova] (Russian ভাষায়)। Gazeta.ru। ৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) Valeria Li (৩ সেপ্টেম্বর ২০১৪)। ""Я большая патриотка". Макарова – в полуфинале US Open" ["I'm A Great Patriot". Makarova Reached US Open Semifinals] (Russian ভাষায়)। sports.ru। সংগ্রহের তারিখ ৪ সেপ্টেম্বর ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) Anastasia Grishchenko (২৫ সেপ্টেম্বর ২০০৮)। Теннисистка Екатерина Макарова: «Я большая фанатка Федерера» [Tennis Player Ekaterina Makarova: "I'm A Great Fan of Federer"] (Russian ভাষায়)। New Tidings। ৩১ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) "Japanese veteran Sugiyama loses to Russian teenager"। ৫ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৬।  Tim Lewis (১১ জুলাই ২০১৫)। "Martina Hingis and Sania Mirza win Wimbledon women's doubles final"। The Guardian। সংগ্রহের তারিখ ১২ জুলাই ২০১৫।  Tran, Khoa (৯ আগস্ট ২০১৪)। "Radwanska to play in Rogers Cup final"। Front Page News। সংগ্রহের তারিখ ৩ সেপ্টেম্বর ২০১৪।  Pagliaro, Richard (২৩ জানুয়ারি ২০১২)। "Australian Open: Makarova d. Williams"। Tennis.com। সংগ্রহের তারিখ ৩ সেপ্টেম্বর ২০১৪।  "AN HISTORIC WEEK FOR LEFT-HANDERS"। WTA Official Website। ১২ জুন ২০১৫। সংগ্রহের তারিখ ১৩ জুন ২০১৫।  দিনারা সাফিনা ভিক্টোরিয়া আজারেঙ্কা মার্টিনা নাভ্রাতিলোভা উইকিমিডিয়া কমন্সে একাতারিনা মাকারোভা সংক্রান্ত মিডিয়া রয়েছে। মহিলাদের টেনিস অ্যাসোসিয়েশনে Ekaterina Makarova(ইংরেজি) আন্তর্জাতিক টেনিস ফেডারেশনে একাতারিনা মাকারোভা (ইংরেজি)